Sopó

Sopó [soPO] estas urbo kaj unu el 116 municipoj de la departemento Kundinamarko, Kolombio, situa en la Provinco Sabana Centro. Ĝi situas proksimume je 39 kilometroj norde de Bogoto, kaj 2587 metrojn super marnivelo. Ĝi formas parton de la Metropola areo de Bogoto, laŭ la censo de DANE de 2005. Sopó limas norde kun la municipoj Zipaquirá kaj Tocancipá, sude kun La Calera kaj Bogoto, oriente kun Guasca kaj okcidente kun Chía kaj Cajicá.

Ĝi estis fondita en 1653 de la monaĥo Fray Francisco Chacón. Ĝia katolika paroĥo estas parto de la Diocezo de Zipaquirá.

La toponimo «Sopó», en muysc cubun (lingvo de indiĝenaj mŭiska-oj), signifas «Forta ŝtono aŭ monto».

 Ekonomio 
eta|maldekstre|250ra|Alpa Kabano de Sopó.
eta|maldekstre|250ra|Pado al la Kruco de Pio la Naŭa.
La ekonomia bazo de la municipo estas formita speciale de agrikultura industrio dediĉita al la produktado de derivaĵoj el lakto, florkultivado, krom kelkaj industriaj sektoroj dediĉitaj al la produktado de varoj por la konstruado kaj la fabrikado de alumetoj; sekvas laŭ ordo la komercaj, servaj kaj financaj aktivecoj.

Krom tio, ene de la municipo oni konstruis areojn por loĝejoj kamparaj por deeksteraj familioj, de soci-ekonomia alta tavolo, kiuj disponas el golf-ludejoj, ĉevalrajdejoj, lagetoj, malsekejoj ktp. Estas multaj allogaĵoj por turismo kaj vizitantoj.

Kategorio:Bogota Savano
Kategorio:Municipoj de Kundinamarko
Kategorio:Metropola areo de Bogoto